  vk.com (Ярослав Семёнов) Анжелика Тихонова корреспондент Удмуртиын Изгурт – Можга тракт сюресысь чугун сюрес вамен потӥсь выжез тупатъяло. Та дырлы тросэз ужъёс лэсьтэмын ини. Со сярысь элькун кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Ужъёсты сюресэз машинаослы ворсатэк нуо, выльдэм интылэн кузьдалаез – 331 метр луоз. Та дырозь лэсьтӥськисьёс выжлэсь пролётъёссэ воштӥзы, юбооссэ кужмоятӥзы но барьеръёс пуктӥзы ни. «Сюрес, кытын интыяськемын со выж, Ижкарысь кык потонъёсты герӟа: Сарапул но Можга трактъёсты. Соин ик отӥ ветлӥсьёс трос, нош конструкция куашкан калэ вуыны быгатӥсь вал ини. Тупатъян ужъёс калыклэн кышкыттэмлыкез понна кулэ вал» Ярослав Семёнов, Удмуртиысь кивалтэтлэн тӧроез Выжез кылем арын тупатъяны кутскизы. Ужъёсты туэ тулыс, куазь асфальт вӧлдыны тупась луиз ке, йылпумъялозы. Тодэ вайытом, Каракулино ёросын кык иськем пала сюресэз югдытӥзы.  Тегъёс: Удмуртия сюресъёс выжъёс ЯрославСемёнов  